Innsyn til hans sted sett fra en passasje, 2005.
**Mehran Karimi Nasseri** (persisk: مهران کریمی ناصری; født 1945, død 12. november 2022) var en iransk flyktning som bodde på Charles de Gaulle internasjonale lufthavn i Frankrike fra august 1988 til juli 2006, da han ble innlagt på sykehus for en uspesifisert sykdom. 

Selvbiografien hans var en inspirasjonskilde til filmen *Terminalen* med Tom Hanks i hovedrollen.

Biografi
--------

Mehran Karimi Nasseris far var en iransk lege, hans mor var sykepleier fra Skottland, og foreldrene arbeidet på samme sted. Nasseris far arbeidet som bedriftslege for folk tilknyttet Anglo-Persian Oil Company. 

Det lar seg ikke å fastslå med sikkerhet så meget om hans tidlige år. I intervjuene han gav kom han stadig vekk med utsagn som ikke lot seg forene med hverandre. Også i selvbiografien hans er det motstridende opplysninger om hendelser i hans liv. 

Nasseri kom til Storbritannia for første gang i september 1973, for å studere ved universitetet i Bradford. Han ble utvist fra Iran i 1977 for å ha protestert mot sjahen og ble tildelt flyktningstatus fra FNs høykommissær for flyktninger i Belgia, hvor han også ble tillatt en bolig i et europeisk land. Han ville bosette seg i Storbritannia, men på vei dit i 1988, ble kofferten hans med alle papirene stjålet i Paris. Til tross for dette gikk han ombord på flyet til London, men ble umiddelbart returnert til Frankrike da han ikke hadde noe pass å fremvise til britiske innvandringsmyndigheter. 

Franske domstoler uttalte at Nasseri hadde ankommet landet lovlig, men han kunne ikke bli utvist fra flyplassen, men heller ikke få tillatelse til å slippe inn i Frankrike, fordi han ikke hadde de nødvendige papirer. Nasseri forsøkte å få nye dokumenter utstedt fra Belgia, men myndighetene der ville bare sende nye papirer hvis Nasseri meldte seg for belgiske myndigheter i egen person. Men ifølge belgisk lov har en flyktning som frivillig forlater et land også akseptert at han ikke kan returnere. 

I 1995 innvilget belgiske myndigheter likevel tillatelse for ham å vende tilbake, men bare hvis han gikk med på å bo der under oppsyn av en sosialarbeider. Nasseri nektet dette fordi han helst ville til Storbritannia som var den opprinnelige planen. 

Hans opphold på den franske flyplassen ble avsluttet i juli 2006 da han ble innlagt på sykehus. Etter sykehuset fikk Nasseri tillatelse til å bosette seg i Paris. I løpet av hans år på flyplassen tilbrakte sin tid å lese, skrive i dagboken sin, eller studere økonomi. Han fikk mat og aviser fra ansatte på flyplassen. 

Ikke lenge før han døde flyttet han tilbake til flyplassen, og døde der.

Referanser
----------

1. 1 2   ««Sir Alfred», le SDF qui a inspiré Spielberg et son film « Le Terminal », est mort à l’aéroport de Roissy», besøkt 12. november 2022[Hentet fra Wikidata]
2. 1 2 3   fichier des personnes décédées, deces.matchid.io, besøkt 21. desember 2022[Hentet fra Wikidata]
3. ↑   ««Sir Alfred», le SDF qui a inspiré Spielberg et son film « Le Terminal », est mort à l’aéroport de Roissy», besøkt 12. november 2022, «Né en 1945 à Masjed Soleiman, dans la province iranienne du Khouzistan, [...]»[Hentet fra Wikidata]
4. ↑   «Mehran Karimi Nasseri, le SDF de Roissy qui a inspiré Spielberg est mort à l'aéroport»[Hentet fra Wikidata]
5. ↑   Le Monde, www.lemonde.fr, besøkt 12. november 2022[Hentet fra Wikidata]
6. 1 2  «Mehran Karimi Nasseri: Iranian who made Paris airport home for 18 years dies». *BBC News* **(engelsk)**. 12. november 2022. Besøkt 14. november 2022.

Eksterne lenker
---------------

* Mikkelson, Barbara & David P. "Stranded at the Airport" hos *Snopes.com: Urban Legends Reference Pages*.

* "Has a guy been stuck in the Paris airport since 1988 for lack of the right papers?"

|  |  |
| --- | --- |
| Oppslagsverk/autoritetsdata | VIAF **·** VIAF **·** VIAF **·** GND **·** LCCN **·** ISNI **·** SUDOC **·** SUDOC **·** NDL
 |